
Către,




BIROUL PERMANENT AL



CAMEREI DEPUTAȚILOR
Vă înaintăm, alăturat, raportul comun asupra proiectului de Lege privind aprobarea Ordonanţei Guvernului nr.24/2014 pentru stabilirea unor măsuri privind controlul statului în domeniul construcţiilor, transmis Comisiei pentru administrație publică şi amenajarea teritoriului și Comisiei pentru buget, finanțe și bănci, pentru dezbatere şi avizare în fond, cu adresa nr. PLx. 485 din 08 octombrie 2014.
	PREŞEDINTE,
	PREŞEDINTE,


	Viorel ȘTEFAN
	Marin ALMĂJANU

r a p o r t   C O M U N
asupra proiectului de Lege privind aprobarea Ordonanţei Guvernului nr.24/2014 pentru stabilirea unor măsuri privind controlul statului în domeniul construcţiilor
În conformitate cu prevederile art.95 din Regulamentul Camerei Deputaţilor, republicat, cu modificările și completările ulterioare, Comisia pentru administrație publică şi amenajarea teritoriului și Comisia pentru buget, finanțe și bănci, au fost sesizate spre dezbatere și avizare în fond, în procedură obişnuită, cu proiectul de Lege privind aprobarea Ordonanţei Guvernului nr.24/2014 pentru stabilirea unor măsuri privind controlul statului în domeniul construcţiilor, transmis cu adresa nr. PLx 485/2014 din 8 octombrie 2014, înregistrat cu nr.4c-6/334/08.10.2014, respectiv cu nr.4c-2/542/08.10.2014.
Senatul a adoptat proiectul de lege în ședința din 1 octombrie 2014.

Camera Deputaţilor este Cameră Decizională potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat, cu modificările și completările ulterioare.

La întocmirea prezentului raport comun Comisiile au avut în vedere avizul favorabil al Consiliului Legislativ (nr.947/27.08.2014).
Proiectul de lege are ca obiect de reglementare aprobarea Ordonanţei Guvernului nr.24/2014 pentru stabilirea unor măsuri privind controlul statului în domeniul construcţiilor, intervențiile vizând, în principal, modificarea Ordonanței Guvernului nr.63/2001 privind înființarea Inspectoratului de Stat în Construcții - I.S.C., cu modificările și completările ulterioare, în sensul schimbării regimului de finanțare al Inspectoratului de Stat în Construcții, din instituție publică finanțată integral de la bugetul de stat, în instituție publică finanțată din venituri proprii.
Potrivit prevederilor art.61 şi art.63 din Regulamentul Camerei Deputaţilor, republicat, cu modificările și completările ulterioare, examinarea proiectului de lege a avut loc în şedinţe separate, în data de 19 noiembrie 2014 de către Comisia pentru buget, finanțe și bănci și în data de 9 decembrie 2014 de către Comisia pentru administraţie publică și amenajarea teritoriului. 

Din numărul total de 34 membri ai Comisiei pentru buget, finanțe și bănci au participat la şedinţă 32 deputaţi, iar din numărul total de 24 membri ai Comisiei pentru administrație publică şi amenajarea teritoriului au participat la ședință 20 deputați.

La dezbateri au participat, în conformitate cu prevederile art.54 şi 55 din Regulamentul Camerei Deputaţilor, republicat, cu modificările și completările ulterioare, domnul Attila Gyorgy, secretar de stat în cadrul Ministerului Finanțelor Publice, doamna Sirma Caraman, secretar de stat în cadrul Ministerului Dezvoltării Regionale și Administrației Publice și domnul Remulus Emilian Birjaru, secretar general în cadrul Inspectoratului de Stat în Construcții.
În urma dezbaterilor și a opiniilor exprimate, membri celor două comisii sesizate în fond au hotărât, cu majoritate de voturi (1 abținere), adoptarea proiectului de Lege privind aprobarea Ordonanţei Guvernului nr.24/2014 pentru stabilirea unor măsuri privind controlul statului în domeniul construcţiilor, în forma adoptată de Senat.
 În raport de obiectul şi conţinutul său, proiectul de lege face parte din categoria legilor ordinare.
	PREŞEDINTE,


	PREŞEDINTE,

	Viorel ȘTEFAN
	Marin ALMĂJANU



	SECRETAR,
	SECRETAR,



	Mihai - Aurel DONȚU
	Radu BABUȘ


	Șef serviciu, Giorgiana Ene
	

	Expert, Florentina Rădoi
	Consilier, Roxana Feraru 

